പൊതുസ്ഥലങ്ങളില് കൊടിമരങ്ങള് സ്ഥാപിക്കുന്നതിനെതിരേ ഹൈക്കോടതി കൊച്ചി: കേരളത്തിലെ പൊതു ഇടങ്ങളില് അനുമതിയില്ലാതെ കൊടിമരങ്ങള് വ്യാപകമായി സ്ഥാപിച്ചിട്ടുണ്ടെന്നു ഹൈക്കോടതി. മുക്കിലും മൂലയിലും വരെ കൊടിമരങ്ങള് സ്ഥാപിച്ചിരിക്കുകയാണെന്നു ജസ്റ്റിസ് ദേവന് രാമചന്ദ്രന് അഭിപ്രായപ്പെട്ടു. പന്തളം മന്നം ഷുഗര് മില്ലിന്റെ കവാടത്തില് സ്ഥാപിച്ചിട്ടുള്ള കൊടിമരങ്ങള് മാറ്റണമെന്ന് ആവശ്യപ്പെട്ടുള്ള ഹര്ജി പരിഗണിക്കുമ്ബോഴാണ് കോടതി പരാമര്ശം. നവംബര് ഒന്നിനു കേസ് പരിഗണിക്കുമ്ബോള് വിശദീകരണം നല്കണമെന്നു സര്ക്കാരിനോട് കോടതി നിര്ദേശിച്ചു. ഹര്ജിയില് തദ്ദേശ സ്വയംഭരണ സെക്രട്ടറിയെ കോടതി സ്വമേധയാ കക്ഷിചേര്ത്തു. കൊടിമരങ്ങളുടെ പേരില് പലപ്പോഴും ക്രമസമാധാന പ്രശ്നങ്ങള് ഉണ്ടാകുന്നുണ്ട്. റോഡരികിലും പൊതുസ്ഥലങ്ങളിലും കൊടിമരങ്ങള് സ്ഥാപിക്കുന്നത് എന്തടിസ്ഥാനത്തിലാണെന്ന് കോടതി ചോദിച്ചു. ഒരു സാധാരണ വ്യക്തി ഇത്തരത്തില് എന്തെങ്കിലും ചെയ്താല് അവര്ക്കെതിരേ നടപടികളും ആക്രമണങ്ങളും ഉണ്ടാകും. എന്നാല് സംഘടനകളും സ്ഥാപനങ്ങളും സ്ഥാപിച്ചാല് നടപടി ഉണ്ടാകുന്നില്ല. അനധികൃതമായി കൊടിമരങ്ങള് സ്ഥാപിക്കുന്നത് തടയണമെന്നു നിരീക്ഷിച്ച കോടതി ഇത് ഭൂസംരക്ഷണ നിയമത്തിന് വിരുദ്ധമാണെന്നും വ്യക്തമാക്കി.